CELEX: 32009D0335
Language: bg
Date: 2009-04-20 00:00:00
Title: 2009/335/ЕО: Решение на Комисията от 20 април 2009 година относно технически насоки за установяването на финансовата гаранция в съответствие с Директива 2006/21/ЕО на Европейския парламент и на Съвета относно управлението на отпадъците от миннодобивните индустрии (нотифицирано под номер C(2009) 2798)

21.4.2009   
            
            
               BG
            
            
               Официален вестник на Европейския съюз
            
            
               L 101/25
            
         
      РЕШЕНИЕ НА КОМИСИЯТА
   
   от 20 април 2009 година
   относно технически насоки за установяването на финансовата гаранция в съответствие с Директива 2006/21/ЕО на Европейския парламент и на Съвета относно управлението на отпадъците от миннодобивните индустрии
   (нотифицирано под номер C(2009) 2798)
   (2009/335/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2006/21/ЕО на Европейския парламент и на Съвета от 15 март 2006 г. относно управлението на отпадъците от миннодобивните индустрии и за изменение на Директива 2004/35/ЕО (1), и по-специално член 22, параграф 1, буква в) от нея,
   като има предвид, че:
   
               (1)
            
            
               С цел да се осигури общ подход на държавите-членки, когато се установява финансовата гаранция, посочена в член 14 от Директива 2006/21/ЕО, следва да се определи минимална обща база за изчисляване на гаранцията, а именно що се отнася до информацията, която да се вземе предвид, и метода за изчисляване на гаранцията.
            
         
               (2)
            
            
               Мерките, предвидени в настоящото решение, са в съответствие със становището на Комитета, учреден в съответствие с член 23, параграф 2 от Директива 2006/21/ЕО,
            
         ПРИЕ НАСТОЯЩОТО РЕШЕНИЕ:
   Член 1
   1.   Държавите-членки и компетентните органи трябва да базират изчисляването на финансовата гаранция, посочена в член 14 от Директива 2006/21/ЕО, на следното:
   
               а)
            
            
               вероятното въздействие на съоръжението за отпадъци върху околната среда и върху човешкото здраве;
            
         
               б)
            
            
               определението на рехабилитацията, включително последващото използване на съоръжението за отпадъци;
            
         
               в)
            
            
               приложимите екологични стандарти и цели, включително физическата стабилност на съоръжението за отпадъци, стандарти за минимално качество за почвата и водните ресурси и максимална степен на освобождаване на замърсители;
            
         
               г)
            
            
               техническите мерки, необходими за постигане на екологични цели, и по-конкретно мерките, насочени към осигуряване стабилността на съоръжението за отпадъци и ограничаване на щетите за околната среда;
            
         
               д)
            
            
               мерките, изисквани за постигане на целите по време и след закриването, включително рехабилитация на земята, третиране след закриване и мониторинг, ако се изисква, както и мерки за възстановяване на биоразнообразието, ако са необходими за конкретния случай;
            
         
               е)
            
            
               оценката по време на последиците и изисквани мерки за тяхното смекчаване;
            
         
               ж)
            
            
               оценка на разходите, необходими за осигуряване на рехабилитацията на земята, закриването и дейностите след закриването, включително наблюдение след закриването или третиране на замърсители.
            
         2.   Оценката, посочена в буква ж), трябва да се извършва от независими и съответно квалифицирани трети страни, като се взема предвид възможността за непредвидено или преждевременно закриване.
   Член 2
   Адресати на настоящото решение са държавите-членки.
   
      Съставено в Брюксел на 20 април 2009 година.
      
         
            За Комисията
         
         Stavros DIMAS
         
         
            Член на Комисията
         
      
   
   
      (1)  ОВ L 102, 11.4.2006 г., стр. 15.